送壽州司理張元輿
作者：梅堯臣
朝代：宋

paragraphs: 清川夜流明月光，城上有烏啼女牆。
月明不掩斗與氣，鳥啼未歸雲點霜。
霜寒月冷古時獄，下有苔蠹之雄鋩。
水方軒眉大靈智，見我西北天門傍。
自言昔有切玉寶，嗟今非後百鍊鋼。
用之補履亦何益，穎脫未如錐處囊。
誰能爲封華陰土，背負七星生焜煌。
君去味我書此意，莫歎淮水來湯湯。